text: De første nye statsjob i provinsen er nu slået op i Ribe
  11 oktober 2015 kl. 09.24
  Kun 11 dage efter, at regeringen præsenterede planen for udflytning af 3900 statslige arbejdspladser til provinsen, er de første job nu slået op. 
  Drømmer du om et job som juridisk fuldmægtig i den nye Færdselstyrelse i Ribe, så er chancen der nu. I søndagsaviserne søger Trafik- og Byggestyrelsen jurister til en række nye stillinger, hvor arbejdspladsen vil være i Ribe med kontor på Amtsgården i Ribe.
  Stillingerne ønskes besat snarest muligt, så  Ribe bliver altså det første sted i provinsen, der kommer til at få gavn af udflytningen af statslige arbejdspladser.
  